অনেকেই শোনা যায় ফরেক্স এ এসে শুধু টাকা-পয়সা হারিয়েছে। এর পেছনে খুব ভাল যুক্তি আছে এবং তা হল মূলত ফরেক্স ও ট্রেড সম্পর্কে ভুল দিক থেকে চিন্তা করা। বেশীরভাগ লোক আকাশ কুসুম কল্পনা নিয়ে ফরেক্স এ আসে যে তাদেরকে আর চাকুরী করতে হবেনা বা তারা অল্প সময়ে তাদের টাকা চারগুণ বা দশগুণ করে ফেলবে। এই অবাস্তব প্রত্যাশা আমাদের মানসিকতা কে আত্ম-বিধ্বংসী করে তোলে কারণ আমরা ফরেক্স থেকে অর্থ লাভের জন্য অসম্ভব চাপ বা প্রয়োজন অনুভব করি। এই চাপ বা প্রয়োজন আমাদেরকে আবেগপ্রবণ হতে বাধ্য করে এবং এটাই আমাদের সর্বনাশ করে ছাড়ে।